Source: http://docplayer.fi/3176589-Maarayksen-65-perustelut-ja-soveltaminen-kiinteiston-sisaverkoista-ja-teleurakoinnista.html
Timestamp: 2017-12-11 04:48:10+00:00
Document Index: 17245065

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Määräyksen 65 perustelut ja soveltaminen. Kiinteistön sisäverkoista ja teleurakoinnista - PDF
Petri Lehtilä
1 Määräyksen 65 perustelut ja soveltaminen Kiinteistön sisäverkoista ja teleurakoinnista MPS 65
2 MPS 65 1 (111) SISÄLLYS A-OSA KESKEISET MUUTOKSET JA MUUTOSHISTORIA Keskeiset muutokset Muutoshistoria... 5 B-OSA PYKÄLÄKOHTAISET PERUSTELUT JA SOVELTAMISOHJEET... 6 LUKU 1 YLEISET SÄÄNNÖKSET Määräyksen tarkoitus Soveltamisala Määritelmät Kiinteistön sisäinen viestintäverkko ja -järjestelmä eli sisäverkko Yleiskaapelointijärjestelmä Antenniverkko ja yhteisantenniverkko Antennijärjestelmä ja yhteisantennijärjestelmä Kaapelointi Pysyvä siirtotie Runkokaapelointi Aluekaapelointi Nousukaapelointi Kotikaapelointi Kerroskaapelointi Liityntäkaapeli eli talokaapeli Telekaapeli Talojakamo Alijakamo eli toisiotalojakamo Kotijakamo Kerrosjakamo Kytkentäpaikka Tähtipiste Uudistaminen Kunnostaminen Teleurakoitsija LUKU 2 RAKENNE Sisäverkkojen rakenne Sisäverkkojen ja yleisen viestintäverkon liittämiskohta Asuinkiinteistön yleiskaapelointijärjestelmän rakenteen erityisvaatimukset Antenniverkon rakenteen erityisvaatimukset LUKU 3 TELEVISIOLÄHETYSTEN ANTENNIVASTAANOTTO Vastaanottoantennit Antennimasto Vahvistimet ja taajuusalue LUKU 4 SUORITUSKYKY JA JÄRJESTELMÄARVOT Sisäverkkojen suorituskyky ja järjestelmäarvot Yleiskaapelointijärjestelmän suorituskyky Antenniverkon ja -järjestelmän järjestelmäarvot LUKU 5 SÄHKÖINEN JA SÄHKÖMAGNEETTINEN SUOJAAMINEN Sisäverkkojen suojaaminen Yleiskaapelointijärjestelmän suojaaminen Antenniverkon ja -järjestelmän suojaaminen Laitetilojen maadoitus ja potentiaalintasaus LUKU 6 TURVALLISUUS Tietoturvallisuus... 46
3 MPS 65 2 (111) Lukitukset Paloturvallisuus LUKU 7 LAITETILAT Talojakamo Alijakamot Kotijakamot Kerrosjakamot LUKU 8 MATERIAALIT JA RAKENNEOSAT Kaapelireitit Kaapelit ja liittämistarvikkeet Antenniverkon ja -järjestelmän muut rakenneosat LUKU 9 ASENNUSKÄYTÄNNÖT Sisäverkkojen asennukset Yleiskaapelointijärjestelmän asennusten erityisvaatimukset LUKU 10 TESTAAMINEN JA TARKASTAMINEN Sisäverkkojen testaaminen ja tarkastaminen Yleiskaapelointijärjestelmän testaaminen Antenniverkon ja -järjestelmän testaaminen LUKU 11 DOKUMENTOINTI Suunnitteludokumentointi Tarkastuspöytäkirjat Loppudokumentointi Asiakirjojen ylläpito ja säilytys LUKU 12 VOIMAANTULO JA JULKAISEMINEN Voimaantulo ja siirtymäsäännökset Tiedonsaanti ja julkaiseminen C-OSA MÄÄRÄYKSEN AIHEPIIRIIN LIITTYVÄT MUUT ASIAT Määräyksen aihepiiriin liittyvät muut asiat Kiinteistön ja rakennusten terminologiaa Valokuitujärjestelmien varoitustarroitus Suositus sisäverkkojen kunnostus- ja uudistusajankohdasta Tele- ja antenniurakoitsijaa koskevan sääntelyn historiaa D-OSA LAINSÄÄDÄNTÖ Lainsäädäntö ja sen tulkinta Määräyksen lainsäädäntöperusta, tietoyhteiskuntakaari 243, 244, 249 ja Muut asiaan liittyvät säännökset ja niiden tulkinta VIITELUETTELO LIITELUETTELO
4 MPS 65 3 (111) A-OSA Keskeiset muutokset ja muutoshistoria 1 Keskeiset muutokset Yleiset muutokset Seuraavassa kuvataan aihealueittain tähän määräykseen (65 A/2014 M) tehdyt merkittävimmät muutokset verrattuna määräyksen edelliseen versioon (65/2013 M). Määräykseen ja etenkin tässä dokumentissa kuvattuihin soveltamisohjeisiin on tehty myös paljon muita, pienempiä muutoksia. Määräyksen pykäläviittaukset on muutettu vastaamaan tietoyhteiskuntakaaren (917/2014) [1] pykälien numerointia ja lainsäädäntöä koskeva tämän muistion D-osa on kirjoitettu lähes kokonaan uudelleen lainsäädäntöön tulleista muutoksista johtuen. Lisäksi määräyksen ja perustelut ja soveltaminen muistion rakenne on muutettu vastaamaan n uusia määräysten teko-ohjeita. Määräystä on tarkennettu sen soveltumisesta viankorjaustilanteisiin. Määräystä sovelletaan verkossa tehtävään viankorjaukseen, kun se on teknisesti mahdollista. Määräykseen on lisätty uutena 5, jossa on määritelty sisäverkkojen ja yleisen viestintäverkon välinen rajapinta ja tätä kautta tarkemmin se, minkä katsotaan olevan osa sisäverkkoa. Antenniverkko ja -järjestelmä Määräyksen soveltamisalaa ja tarkoitusta on tarkennettu siten, että sisäverkon tulee kestää normaalit odotettavissa olevat häiriöt eivätkä ne saa itse aiheuttaa häiriöitä. Radiohäiriöiden poistamista koskevaa velvoitetta on tarkennettu siten, että televisiolähetysten antennivastaanoton häiriön katsotaan johtuvan televisiovastaanottimeen liitetyn erillisen antennin tai antennijärjestelmän puutteellisista häiriönsieto-ominaisuuksista, mikäli antenni tai antennijärjestelmä ei ole tämän määräyksen mukainen. Määräystä sovelletaan radiohäiriöiden poistamisessa kaikkiin antenneihin ja antennijärjestelmiin niiden asentamisajankohdasta riippumatta. Yhteisantennijärjestelmää ja -verkkoa koskevia vaatimuksia on laajennettu koskemaan osin myös aiemmin määräyksen soveltamisalan ulkopuolella olleita omakotitalojen antenniverkkojen ja -järjestelmien osakokonaisuuksia kuten suorituskykyä, sähköistä ja sähkömagneettista suojaamista, kotikaapeloinnin rakennetta ja kaapelireittejä. Poikkeuksena tähän on vierekkäisten kanavanippujen signaalitasoerovaatimus, joka koskee vain yhteisantennijärjestelmiä. Määräystä soveltamisalaa on täsmennetty siten, että se ei koske satelliittitelevisiovastaanottoa (DVB-S) eikä sen jakelua kiinteistön sisällä. Yhteisantenniverkon kaapelointiin on lisätty tapauskohtaista liikkumavaraa ja eri rakennusten välinen aluekaapelointi voidaan toteuttaa myös vähin-
5 MPS 65 4 (111) tään yhdellä koaksiaalikaapelilla ja kuudella optisella kuidulla. Vastaavasti rakennuksen sisällä kaapelointi talo- tai alijakamosta muihin alijakamoihin saman rakennuksen sisällä voidaan toteuttaa myös vähintään kolmella koaksiaalikaapelilla. Määräykseen on lisätty vaatimukset antenniverkon vaimennuksen aiheuttamalle signaalin tasoerolle ja DVB-T2:n MER-arvolle sekä määritelty, että yhteisantenniverkoissa maanpäällisessä televisiovastaanotossa (DVB-T ja DVB-T2) vierekkäisten kanavanippujen signaalitason ero saa olla enintään 6 db. Antenniverkon mittauksissa sallitaan käytettävän myös laitteistoa, jonka taajuusalue loppuu 862 MHz:iin. Tällöin 1000 MHz:n signaalitaso lasketaan vähentämällä saadusta mittaustuloksesta 1,5 db. Lisäksi jokaiselle antennirasialle on laskettava myös antenniverkon vaimennus. Yleiskaapelointijärjestelmä Asuinkiinteistön aluekaapeloinnin vaatimuksia on muutettu siten, että aluekaapelointi on mahdollista toteuttaa myös telekaapeleilla vähintään kategorian 6 parikaapelien sijaan. Optinen aluekaapelointi toteutetaan edelleen siten, että jokaista asuinhuoneistoa kohden asennetaan vähintään neljä optista yksimuotokuitua. Lisäksi määräyksessä on annettu uutena vaatimus, jonka mukaan talojakamosta jokaiseen alijakamoon välille asennetaan aina vähintään kuusi optista yksimuotokuitua päätettyinä molemmista päistä. Määräykseen on lisätty poikkeus, jonka mukaan sisäverkkoa uudistettaessa ei ole pakko rakentaa parikaapelointia, mikäli kiinteistöön on uudistamisen jälkeen saatavissa kuitu kotiin (FTTH) -liittymiä ja olemassa oleva puhelinsisäjohtoverkko jää käyttöön. Tällöin vanhan puhelinsisäjohtoverkon toimivuus ja parien kytkennät on tarkistettava huoneistokohtaisesti ja verkosta on laadittava tarkastusasiakirja. Lisäksi talojakamosta jokaiseen huoneistoon on oltava vähintään yksi toimintakykyinen pari. Määräyksen on myös lisätty telekaapeloinnin vaatimukset. Yleiskaapelointijärjestelmän suorituskykyvaatimuksia on yksinkertaistettu määrittelemällä vaatimukset valmiiksi lasketuille kaapeloinnin pituuteen perustuville pituusluokille (esimerkiksi > 50 m ja 250 m). LC- ja SC-liittimien ja -adaptereiden vaatimuksia on täsmennetty. Jakamoiden vaatimukset Kotijakamon koon vähimmäisvaatimuksia on lievennetty seuraavasti: Uudisrakennuskohteissa asennuspinta-alan (korkeus x leveys) on oltava vähintään 0,24 m 2 ja hyötysyvyyden vähintään 90 mm. Uudistettaessa tai kunnostettaessa olemassa olevaa sisäverkkoa asennuspinta-alan (korkeus x leveys) on oltava vähintään 0,12 m 2 ja hyötysyvyyden vähintään 90 mm.
6 MPS 65 5 (111) Asennuskäytännöt Kotijakamon pistorasiat sekä yleiskaapeloinnin liittimet ja antennihaaroitin tulee kuitenkin sijoittaa siten, että aktiivilaitteiden pistotulpalla varustetut teholähteet sopivat pistorasioihin ja kaapelit voidaan liittää riittävän suurella taivutussäteellä ovi suljettuna. Lisäksi metallisessa kotijakamossa tulee olla valmis kaapelireitti kotijakamon ulkopuolisille kytkennöille. Jakamoiden sulakekoon vähimmäisvaatimusta laskettiin 10 ampeeriin ja kotijakamoissa sähkön syöttö on järjestettävä omana ryhmänään vain uudisrakennuskohteissa. Liittimien asennus on tehtävä liitinvalmistajan ohjeiden mukaisesti liitinvalmistajan tarkoittamilla työkaluilla. Ulkotiloissa kaapeliliitokset on suojattava vedeltä ja kosteudelta. Ennen asennusta on laadittava laatusuunnitelma. Jakamoissa tapahtuvat ristikytkennät ja laiteliitännät tulee toteuttaa kytkentäkaapelein. Kytkentäkaapelien tulee vastata suorituskyvyltään, rakenteeltaan ja muilta ominaisuuksiltaan määräyksen vaatimuksia. Optisten siirtoteiden rajapinnoissa olevien optisten liittimien puhtaus ja kunto tarkastetaan kuitumikroskoopilla, jonka suurennuskertoimen tulee olla 200. Sähköinen ja sähkömagneettinen suojaaminen Antennimastoa koskeva pykälä on yhdistetty antenniverkon ja -järjestelmän suojaamista koskevaan pykälään. Lisäksi määräyksessä on täsmennetty, että yhteisantennijärjestelmän potentiaalintasaus tehdään rakennuskohtaisesti talo- ja alijakamoiden tähtipisteissä. Määräykseen on lisätty poikkeus, jonka mukaan jakamoiden tai antennimaston maadoittamista ei kuitenkaan vaadita, mikäli rakennuksella ei ole määräyksen 17 :n 1. momentin mukaista maadoituselektrodia ja sisäverkon uusinnan yhteydessä ei tehdä kaivutöitä. Määräykseen on täsmennetty, että kotijakamo tulee olla varustettuna potentiaalintasauskiskolla, joka on yhdistetty PE-kiskoon 6 mm 2 kuparijohtimella. Lisäksi määräykseen on lisätty täsmentävä vaatimus rakennuksiin, joissa on TN-C- tai TN-C-S-sähkönjakelujärjestelmä. 2 Muutoshistoria Määräys 65/2013 M kumosi n aiemmat kiinteistön sisäverkkoja koskeneet määräykset 21 E/2007 kiinteistön sisäisestä yhteisantenniverkosta ja -järjestelmästä ja 25 E/2008 M kiinteistön sisäjohtoverkosta. Kaikki vanhat vaatimukset käytiin läpi ja niihin tehtiin useita muutoksia ja tarkennuksia muun muassa annettujen vaatimusten perusteluja ja soveltamisohjeita laajennettiin merkittävästi. Alla on listattu merkittävimmät sisältömuutokset verrattuna määräyksiin 21 E/2007 M ja 25 E/2008 M:
7 MPS 65 6 (111) Määräykseen lisättiin kokonaan uusina velvoitteina sisäverkkojen asennuskäytäntöjä koskevat vähimmäisvaatimukset. Suunnittelun, tarkastuksen kuin toteutuneiden asennustenkin dokumentointi on erotettu omiksi pykälikseen korostaen entistä enemmän suunnitteludokumentoinnin merkitystä. Määräykseen lisättiin kokonaan uudet televisiolähetysten antennivastaanottoa koskevat vaatimukset. Rajanvetoa yhteisantenniverkon ja yleiskaapeloinnin välillä on selkiytetty ja yhteisantenniverkko ei sisällä parikaapelointeja. Yhteisantenniverkon vähimmäistaajuuden ylärajaa on nostettu (862 MHz 1000 MHz) ja käytettävien kaapeleiden ja liittämistarvikkeiden vaatimuksia on tarkennettu. Yleiskaapeloinnin osalta optinen kaapelointi tuli (4 kuitua) pakolliseksi asuinhuoneistoihin asti ja asuinkiinteistöissä käytettävien kaapeleiden ja liittämistarvikkeiden vaatimuksia on tarkennettu ja näitä koskeva poikkeus on poistettu. Väestönsuojia koskevat vaatimukset on siirretty tarkennettuina suosituksiksi ja määräykseen on lisätty täysin uudet vaatimukset sisäverkkojen paloturvallisuudesta. B-OSA Pykäläkohtaiset perustelut ja soveltamisohjeet Luku 1 Yleiset säännökset Tässä luvussa käsitellään määräyksen tarkoitusta, soveltamisalaa sekä määräyksessä käytettyjä määritelmiä. 1 1 Määräyksen tarkoitus Tässä pykälässä kuvataan määräyksen tarkoitus ja periaatteet. Määräyksen vaatimukset tähtäävät näiden tavoitteiden saavuttamiseen ja tavoitteet ohjaavat määräyksen soveltamisesta annettuja ohjeita. Pykälässä kuvatut tavoitteet on syytä pitää lähtökohtina kaikissa kiinteistön sisäisiä viestintäverkkoja ja -järjestelmiä koskevissa suunnittelu-, rakentamis- ja ylläpitotöissä. Kiinteistöjen sisäiset viestintäverkot ja -järjestelmät eli sisäverkot ovat osa kiinteistön perusvarustusta siinä missä esimerkiksi kiinteistön sähköistyskin. Laadukkaat sisäverkot mahdollistavat viestintäpalvelujen käytön kiinteistössä. On hyvä huomata, että vaikka tietoliikenneyhteyksiä voidaan toteuttaa myös langattomasti, kaapeleilla toteutettu sisäverkko on perusta monipuoliselle palvelujen käytölle myös pitkälle tulevaisuuteen. Määräyksen keskeisenä tarkoituksena on turvata sisäverkkojen tekninen laatu ja luotettavuus, jotta kaikissa kiinteistöissä voisi vaivatta ja luotettavasti käyttää erilaisia viestintäpalveluja niin nyt kuin tulevaisuudessa. Tämä
8 MPS 65 7 (111) pitää sisällään teknisten ominaisuuksien, asennustyön laadun ja suorituskyvyn lisäksi myös verkon fyysisen turvallisuuden ja tietoturvallisuuden. Yhteentoimivuuden turvaamisella tarkoitetaan sisäverkkojen ominaisuuksien sovittamista teleyritysten yleisten viestintäverkkojen ominaisuuksiin, jotta sisäverkot voidaan toimivasti yhteenliittää teleyrityksen verkkoihin palvelujen välittämiseksi johtimella tai radioteitse. Määräyksellä varmistetaan, että sisäverkot ja antennijärjestelmät kestävät normaalit odotettavissa olevat ilmastolliset, mekaaniset, sähkömagneettiset ja muut ulkoiset häiriöt. Vaatimuksia on annettu antennijärjestelmän mekaaniselle lujuudelle, ylijännitesuojaukselle ja suojautumiselle ilmastollisia ylijännitteitä vastaan. Vaatimuksia on annettu myös antennijärjestelmän komponenttien sähkömagneettiselle suojaukselle ja häiriönsiedolle, jotta tv- vastaanotto ei häiriinny muiden radioverkkojen lähetteistä, kuten matkaviestinverkoista. Määräyksen lähtökohtana on, että kaikissa kiinteistöissä on mahdollista: käyttää kiinteää puhelinta eli joko perinteistä analogista puhelinpalvelua tai VoIP eli Voice over Internet Protocol -palvelua,a tilata käyttöön nopeita kiinteitä internetyhteyspalveluja eli laajakaistoja (esimerkiksi tämän määräyksen tarkoittama yleiskaapelointijärjestelmä mahdollistaa sisäverkossa ainakin liikennöintinopeuden 1 Gbit/s) ja vastaanottaa tavanomaisia televisiolähetyksiä joko antenni- tai kaapelitelevisioverkosta. Määräyksen tarkoituksena on edistää teleyritysten välistä kilpailua eli mahdollistaa se, että useat eri teleyritykset pystyvät teknisesti tuomaan kiinteistöön palveluja ja yhteyksiä, ja että käyttäjät voivat valita palvelun tarjoajan (ks. OSA D 1.2.1). Tätä pyritään edistämään erityisesti sisäverkkojen rakennetta koskevilla vaatimuksilla. Sisäverkkoja, niiden rakentamista, uudistamista ja kunnostamista koskevat ratkaisut ovat kauaskantoisia. Sisäverkkojen elinikä suunnitellaan vähintään 20 vuodeksi, joten on tärkeää, että sisäverkkoja koskevat päätökset, hankinnat ja työt tehdään suunnitelmallisesti myös tulevaisuuden tarpeisiin. Näiden tarpeiden huomioiminen on yksi tämän määräyksen tarkoituksista. Näin ollen määräyksen pyrkimyksenä on myös lisätä sisäverkkojen rakennuttajan ja omistajan eli kiinteistön tietoisuutta sisäverkkoja koskevista asioista sekä tukea päätöksenteossa. Määräyksen tarkoituksena on myös turvata kiinteistölle kunnollinen dokumentaatio sisäverkkojen suunnittelu-, rakentamis- ja ylläpitotöistä. Riittävä ja ajantasainen dokumentointi mahdollistaa laadun turvaamisen ja riittävät tiedot päätösten tekemiseksi verkon elinkaaren eri vaiheissa. Ajantasainen dokumentointi helpottaa kiinteistön palvelujen hankkimista ja edesauttaa sitä, että kiinteistön teleurakoitsijoilta hankkimat palvelut täyttävät säädännön vaatimukset. Kiinteistön sisäverkkojen suunnittelua, rakentamista ja ylläpitoa koskevia päätöksiä ja toimenpiteitä tekevät verkkojen elinkaaren eri vaiheissa useat
9 MPS 65 8 (111) eri toimijat. Näitä ovat uudisrakennusten rakennuttajat ja rakentajat ja sisäverkkojen omistaja eli kiinteistö, sisäverkkojen suunnittelijat sekä asennus- ja ylläpitotöitä hoitavat teleurakoitsijat. On tärkeää, että nämä toimijat tunnistavat osuutensa ja vastuunsa sisäverkkoa koskevissa asioissa. Määräyksen tarkoituksena on edistää toimijoiden yhteistoimintaa ja tiedonvaihtoa. Tähän pyritään esimerkiksi dokumentointivaatimuksilla, sillä asianmukainen dokumentointi mahdollistaa laadun turvaamisen ja riittävät tiedot päätösten tekemiseksi verkon rakentamisen ja elinkaaren eri vaiheissa. 2 2 Soveltamisala Eri kiinteistötyypit Määräys koskee kiinteistön sisäisiä viestintäverkkoja ja -järjestelmiä eli sisäverkkoja ja niiden tarvitsemia laitetiloja. Sisäverkko määritellään 3 :ssä (ks. luku 3.1), mutta yksinkertaistettuna määräys koskee kiinteistöön elimellisesti kuuluvia ja sitä palvelevia kaapelointeja, laitteita, antenneja ja tiloja, jotka eivät kuulu teleyrityksen yleiseen viestintäverkkoon. Määräystä ei sovelleta teleyrityksen yleiseen viestintäverkkoon. Teleyrityksen yleinen viestintäverkko rajautuu lähtökohtaisesti kiinteistön talojakamossa sijaitsevaan kytkentäpisteeseen (ks. luku 5). Määräys ei koske talojakamossa olevia ja kyseistä kiinteistöä palvelevia teleyrityksen omistamia laitteita kuten vahvistimia tai kytkimiä, joiden sijoittamisesta teleyritys on sopinut kiinteistön kanssa. Tällaiset laitteet ovat osa teleyrityksen yleistä viestintäverkkoa ja näin ollen niitä koskevat muut säädökset. Teleyritys vastaa näiden laitteiden tarpeelliseksi katsotuista mittauksista ja dokumentoinnista. Poiketen sähkö- ja rakennuspuolen käytännöistä sisäverkko uudistetaan (ks. luku 3.20) aina kokonaan voimassa olevan määräyksen mukaisesti ja kunnostettaessa (ks. luku 3.21) sisäverkkoa (mukaan lukien viankorjaus) uudet rakenneosat kuten kaapeloinnit ja antennit on tehtävä lähtökohtaisesti kokonaisuudessaan tämän määräyksen mukaisesti riippumatta muun jäljelle jäävän verkon tasosta. Määräystä sovelletaan lähtökohtaisesti kaikkiin sisäverkkoihin kiinteistön käyttötarkoituksesta riippumatta. On kuitenkin selvää, että esimerkiksi antennilähetysten televisiovastaanottoa koskevia vaatimuksia sovelletaan vain kiinteistöihin, joissa televisiolähetykset vastaanotetaan antenniverkosta. Vastaavasti omakotitaloon, joka ei ole osa usean rakennuksen yhteistä verkkoa, ei sovelleta pelkästään yhteisantenniverkkoa ja -järjestelmää tai yleiskaapeloinnin alue- tai nousukaapelointia koskevia vaatimuksia, sillä tällaista verkkoa ei ole. Tästä huolimatta yleiset yleiskaapelointia sekä antenniverkkoa ja -järjestelmää koskevat vaatimukset tulevat sovellettaviksi. Lisäksi toimitilakiinteistöihin ja julkisiin kiinteistöihin ei sovelleta vain asuinkiinteistöjä koskevia vaatimuksia (kuten 6 ) ja toisin päin (kuten 4
10 MPS 65 9 (111) 2 momentti). Omakotitaloon, joka ei ole osa usean rakennuksen verkkoa, sovelletaan laitetilavaatimusten (katso luku 7) osalta vain kotijakamoa koskevia vaatimuksia (23 ), mutta toimitilakiinteistöissä ei ole kotijakamoita, joten tätä samaista pykälää ei sovelleta niihin. Tarkimmat vaatimukset määräyksessä asetetaan asuinkiinteistöille eli kerros-, rivi-, pari- ja omakotitaloille. Määräys koskee nimenomaisesti vakinaiseen asuinkäyttöön tarkoitettuja kiinteistöjä, eikä sitä sovelleta lomaasuntoihin. Toimitilarakennukset ja julkiset rakennukset taas ovat keskenään ja suhteessa asuinkiinteistöihin hyvin erilaisia ja niiden osalta määräyksessä annetaan yleisluonteisempia vaatimuksia tapauskohtaiselle suunnittelulle. Palvelutalot, joissa asukkaat eivät kykene asumaan pääsääntöisesti omatoimisesti, rinnastetaan tässä määräyksessä toimitila- ja julkisiin rakennuksiin. Jos kiinteistöissä on asuinhuoneita, joiden pääasiallinen käyttötarkoitus on olla omatoimiseen asumiseen tarkoitettuja asuntoja, niin ne tulkitaan tässä määräyksessä asuinhuoneistoiksi. Käytännössä tällaisia voisivat olla huoneistot, joissa on oma keittiö ja kylpyhuone ja joissa asukkaat pärjäävät pääsääntöisesti omatoimisesti. Tämä ei sulje pois sitä, että asukkaat käyttävät lisäpalveluja, kuten siivousta ja ruokapalveluja niin halutessaan. Pääsääntöisesti omatoimiseen asumiseen tarkoitettuihin asuinhuoneistoihin on mm. rakennettava kotijakamot määräyksen asuinhuoneistoja koskevia velvoitteita noudattaen (katso luku 3.16 ja luku 23). Määräyksen näkökulmasta rakennuksen tai huoneistojen suunnitteluhetkellä voimassa oleva käyttötarkoitus on ratkaisevaa arvioitaessa sitä, onko kyseessä julkinen tila vai asuinhuoneisto. Tämä on syytä vahvistaa kirjallisesti työn tilaajalta. Keitä määräys velvoittaa? Määräys velvoittaa eli määräyksen tekniset vaatimukset sitovat nimenomaisesti sisäverkkojen omistajaa eli kiinteistöä tai rakennusvaiheessa rakennuttajaa, sisäverkkotöiden (rakentaminen, asentaminen ja ylläpito) tekijää eli teleurakoitsijaa sekä sisäverkkojen suunnittelijaa. On hyvä huomata, että myös muusta kuin n valvomasta lainsäädännöstä ja esimerkiksi toimijoiden välisistä sopimuksista voi johtua vastuita tai seuraamuksia, joita ei käsitellä tässä määräyksessä. Kukin toimija (suunnittelija ja urakoitsija) teleurakoitsija vastaa oman työsuorituksensa vaatimustenmukaisuudesta sen hetkisen säädännön mukaisesti ja sisäverkon omistaja vastaa koko sisäverkon vaatimuksenmukaisuudesta. Määräyksestä ei voida poiketa osapuolten välisellä sopimuksella. Sisäverkkojen elinkaari Määräys koskee suunnittelun, rakentamisen ja ylläpidon vähimmäisvaatimuksia sisäverkon elinkaaren eri vaiheissa.
11 MPS (111) Määräyksen rakenne Määräystä sovelletaan aina, kun: uudisrakentamisessa kiinteistöön rakennetaan mikä tahansa sisäverkko. sisäverkko uudistetaan (ks. luku 3.20) eli kun kiinteistöön rakennetaan täysin uusi sisäverkko olemassa olevan verkon rinnalle tai tilalle. olemassa olevaa sisäverkkoa kunnostetaan (ks. luku 3.21) eli kun sisäverkko tai jokin sen osa vaihdetaan tai muutetaan sisäverkon laadun parantamiseksi. Jos vain jokin osa sisäverkosta on kunnostettu, tätä määräystä luonnollisesti sovelletaan nimenomaisesti tähän verkon osaan. Kunnostettaessa sisäverkkoa uudet rakenneosat on tehtävä kokonaisuudessaan tämän määräyksen mukaisesti riippumatta muun jäljelle jäävän verkon tasosta. verkossa tehdään viankorjausta, mikäli määräyksen soveltaminen on teknisesti mahdollista (katso tarkemmin luku 3.21) kun kiinteistöä laajennetaan rakentamalla uusia asuinhuoneistoja eli kun rakennetaan esimerkiksi ullakkohuoneistoja tai uusi siipi. Tällöin sovelletaan uudisrakentamista koskevia velvoitteita. Määräyksellä ei sinänsä voida asettaa vaatimuksia sille, mitä sisäverkkoja kiinteistöön rakennetaan tai milloin kiinteistön omistaja päättää kunnostaa sisäverkon tai rakentaa uuden verkon. on kuitenkin antanut tämän määräyksen yhteydessä asiaa koskevia suosituksia (ks. mm. OSA C luku 1.3). Vaikka määräys ei ota kantaa, milloin sisäverkkoa tulee uudistaa tai kunnostaa, tällainen velvoite voi johtua suoraan televisio- ja radioohjelmistojen siirtovelvoitteesta yhteisantenniverkossa (ks. OSA D 1.2.5). Lisäksi TV-vastaanoton häiriötilanteissa kiinteistön omistajan vastuulla on tarvittaessa kunnostaa antennijärjestelmä tämän määräyksen mukaiseksi, millä saadaan normaalisti aikaan riittävä TV-vastaanoton häiriönsieto (ks. OSA D 1.2.4). Määräyksen vähimmäisvaatimukset koskevat sisäverkkojen ja niiden tarvitsemien laitetilojen: rakennetta erityisesti määräyksen luvuissa 2 rakenne 6 turvallisuus 7 laitetilat 8 materiaalit ja rakenneosat teknistä laatua, suorituskykyä ja luotettavuutta erityisesti määräyksen luvuissa 3 televisiolähetysten antennivastaanotto 4 suorituskyky ja järjestelmäarvot 7 laitetilat 8 materiaalit ja rakenneosat 9 asennuskäytännöt
12 MPS (111) turvallisuutta ja suojaamista erityisesti määräyksen luvuissa 5 sähköinen ja sähkömagneettinen suojaaminen 6 turvallisuus 8 materiaalit ja rakenneosat mittaamista ja tarkastamista erityisesti määräyksen luvussa 10 testaaminen ja tarkastaminen dokumentointia erityisesti määräyksen luvussa 11 dokumentointi 3 3 Määritelmät Tässä luvussa kuvataan tässä määräyksessä käytetyt määritelmät. Määräyksessä ei määritellä uudestaan tietoyhteiskuntakaaressa [1] määriteltyjä käsitteitä ja toisaalta määritelmät on laadittu niin, etteivät ne ole ristiriidassa lain määritelmien kanssa. 3.1 Kiinteistön sisäinen viestintäverkko ja -järjestelmä eli sisäverkko Kiinteistön sisäisillä viestintäverkoilla ja -järjestelmillä eli sisäverkoilla tarkoitetaan tässä määräyksessä kiinteistön tai rakennuksen viestintäverkkoja ja -järjestelmiä. Viestintäverkko on määritelty tietoyhteiskuntakaaren [1] 3 :ssä, jonka mukaan viestintäverkolla tarkoitetaan toisiinsa liitetyistä johtimista sekä laitteista muodostuvaa järjestelmää, joka on tarkoitettu viestien siirtoon tai jakeluun johtimella, radioaalloilla, optisesti tai muulla sähkömagneettisella tavalla. Sisäverkot ovat siis lain tarkoittamia viestintäverkkoja ja näihin liittyviä järjestelmiä, jotka sijaitsevat kiinteistön tai rakennuksen sisällä tai alueella, ja jotka voidaan liittää teleyrityksen hallinnoimaan yleiseen viestintäverkkoon. Kiinteistöjä (ks. OSA C luku 1.1) ovat niin asuin- kuin toimitilakiinteistöt ja julkiset kiinteistöt ja rakennuksetkin. Julkisia kiinteistöjä ovat esimerkiksi virastot, koulut, sairaalat ja hotellit. Tyypillisesti sisäverkot sijaitsevat yhdessä rakennuksessa. Jos kiinteistöön kuitenkin kuuluu useampia rakennuksia (esim. useasta rivitalosta koostuva kiinteistö), kuuluvat näiden rakennusten viestintäverkot ja järjestelmät lähtökohtaisesti samaan kiinteistön sisäiseen viestintäverkkoon ja -järjestelmään. Poikkeuksiakin voi toki olla. On mahdollista, että vaikka eri rakennukset kuuluisivat samaan kiinteistöön, niihin kuhunkin voidaan rakentaa omat sisäverkkonsa ja omat liityntänsä teleyrityksen yleiseen viestintäverkkoon. Sisäverkot voivat olla kiinteitä tai langattomia. Esimerkkejä kiinteistä sisäverkoista ovat yleiskaapelointijärjestelmät (ks. luku 3.2), antenni- ja yh-
13 MPS (111) teisantenniverkot (ks. luku 3.3) ja antenni- ja yhteisantennijärjestelmät (ks. luku 3.4 ja luvut 8, 9 ja 10), joiden mm. rakenteelle ja suorituskyvylle tässä määräyksessä annetaan vähimmäisvaatimukset. Myös muut antennijärjestelmät, kuten matkaviestinverkkojen vastaanottojärjestelmät ovat määräyksen tarkoittamia sisäverkkoja erotuksena teleyrityksen yleiseen viestintäverkkoon eli tässä tapauksessa lähetysverkkoon. Sisäverkon ja teleyrityksen verkon yleisen viestintärajapintaa ja sitä kautta sisäverkon määritelmää käsitellään tarkemmin määräyksen 5 Sisäverkkojen ja yleisen viestintäverkon liittämiskohta (ks. luku 5). Sisäverkot muodostuvat talojakamosta, mahdollisista alijakamoista, asuinkiinteistöissä kotijakamoista ja toimitilakiinteistöissä sekä julkisissa kiinteistöissä kerrosjakamoista, näiden välisistä kaapeloinneista, kuten alue-, nousu- ja kotikaapeloinnista sekä telepäätelaitteiden liitäntäpisteinä käytettävistä tietoliikennerasioista, antennirasioista tai muista liitäntärasioista. Antenni- ja yhteisantennijärjestelmissä voi lisäksi olla aktiivisia laitteita, kuten vahvistimia ja antenneja. Yleiskaapelointijärjestelmään (ks. luku 3.2) taas ei kuulu laitteita. Sisäverkon määritelmän tarkoitus on määräyksen luettavuuden edistämiseksi määritellä yhteisnimikkeellä kaikki erilaiset kiinteistön sisäiset verkot ja järjestelmät. Esimerkiksi, jos määräyksessä annetaan velvoite sisäverkoille vaikkapa nimenomaisesti yhteisantenniverkon sijaan, koskee velvoite kaikkia eri tekniikoilla toteutettuja kiinteistön sisäisiä viestintäverkkoja ja - järjestelmiä. 3.2 Yleiskaapelointijärjestelmä Yleiskaapelointijärjestelmä on yksi sisäverkon tyyppi. Yleiskaapelointijärjestelmällä tarkoitetaan tässä määräyksessä optisella kaapeloinnilla ja parikaapeloinnilla toteutettua, yleiskaapelointistandardien mukaista, määrämuotoista eri tietoliikennejärjestelmien käyttöön soveltuvaa sisäverkkoa, jota käytetään päätelaitteiden liittämiseen yleiseen kiinteään viestintäverkkoon ja joka tukee suurta joukkoa sovelluksia ja viestintäpalveluja. Optinen kaapelointi tarkoittaa kaapeloinnin (ks. luku 3.5) toteuttamista optisia kaapeleita eli valokaapeleita ja näiden kytkentä- ja liittämistarvikkeita käyttäen. Parikaapelointi taas tarkoittaa kaapeloinnin toteuttamista käyttäen symmetrisiä eli kierretyistä pareista koostuvia kaapeleita ja niiden kytkentä- ja liittämistarvikkeita. Yleiskaapelointijärjestelmä on sovellusriippumaton ja joustava eli se voidaan suunnitella ja rakentaa kiinteistöön jopa tietämättä ennakolta yksityiskohtaisesti kaikkia tulevaisuuden käyttötarpeita. On hyvä huomata, että osajärjestelmien välissä tai päissä olevat laitteet eivät ole osa yleiskaapelointijärjestelmää. SFS-standardien SFS 5012 [2], SFS 5013 [3], SFS 5740 [4], SFS 5741 [5] ja SFS 5739 [6] mukaiset telekaapelit ovat täysin yleiskaapelistandardien mukaiset, joten määritelmä kattaa myös määräyksen mukaiset telekaapelit.
14 MPS (111) 3.3 Antenniverkko ja yhteisantenniverkko Antenniverkolla tarkoitetaan asuinkiinteistön, toimitilakiinteistön tai julkisen kiinteistön sisäverkkoa, jota käytetään viestinnän välittämiseen kiinteistössä joukkoviestintäverkosta käyttäjien päätelaitteisiin. Määritelmä kattaa sekä yhteisantenniverkot että vain yhden huoneiston antenniverkot. Yhteisantenniverkolla tarkoitetaan vähintään kaksi asuinhuoneistoa käsittävän kiinteistön, toimitilakiinteistön tai julkisen kiinteistön sisäverkkoa, jota käytetään viestinnän välittämiseen kiinteistössä joukkoviestintäverkosta käyttäjien päätelaitteisiin. Määräyksen mukaiset yhteysantenniverkot ovat varustettu paluusuunnalla, jolloin niitä voidaan käyttää kohdeviestintään. Rakennuksen sisällä antenniverkko ja yhteisantenniverkko ovat toteutettu rakennuksen sisällä koaksiaalikaapeloinnilla ja rakennusten välillä joko koaksiaalikaapeloinnilla tai optisella kaapeloinnilla (ks. luku 7). Yhteisantenniverkon määritelmä ei kata yhden huoneiston sisältävää omakotitaloa, jos talo ei ole osa usean (vähintään kahden) omakotitalon yhteistä verkkoa. Näin ollen myöskään yhteisantenniverkolle annetut tämän määräyksen vaatimukset eivät koske tällaista omakotitaloa, jossa on vain yksi asuinhuoneisto. On kuitenkin hyvä huomata, että monet määräyksen vaatimuksista (mm. suorituskyky, suojaaminen, käytettävät materiaalit ja dokumentointi) on määritelty yleisesti tai annettu nimenomaan kaikille antenniverkoille, joten ne koskevat myös omakotitaloja. Joukkoviestintäverkolla tarkoitetaan tietoyhteiskuntakaaren [1] 3 :n mukaan viestintäverkkoa, jota käytetään pääasiassa televisio- ja radioohjelmistojen tai muun kaikille vastaanottajille samanlaisena välitettävän aineiston siirtämiseen tai lähettämiseen. Joukkoviestintäverkkoja ovat ainakin kaapelitelevisioverkot ja maanpäälliset joukkoviestintäverkot. Kaapelitelevisioverkot on toteutettu johtimella tai muulla kiinteällä yhteydellä ja maanpäälliset joukkoviestintäverkot vapaasti etenevien radioaaltojen välityksellä. Antennitelevisioverkot ja yleisradioverkot taas ovat tyypillisimmät esimerkit maanpäällisistä joukkoviestintäverkoista. Toisin sanoen, vaikka "antenniverkko" ja "yhteisantenniverkko"-termeihin sisältyy sana "antenni", käytetään näitä verkkoja myös kiinteistä televisioverkoista lähetysten vastaanottamiseen eikä ainoastaan radioverkoista antenneilla vastaanotettavien lähetysten välittämiseen kiinteistön sisällä. Antenniverkko liittyy tyypillisesti osaksi antennijärjestelmää (ks. luku 3.4) ja kuten edellä on kuvailtu, antenniverkon keskeinen tarkoitus on varmistaa televisio- ja radio-ohjelmistojen vastaanottomahdollisuus. Määräyksen mukainen antenniverkko on kuitenkin varustettu myös paluusuunnalla, jolloin sitä voidaan molemmissa suunnissa käyttää osana kohdeviestintään tarkoitettua viestintäverkkoa. Antenniverkko voi siis mahdollistaa laajakaistaisten tiedonsiirtopalvelujen, kuten kaapelimodeemipalvelujen käytön.
15 MPS (111) 3.4 Antennijärjestelmä ja yhteisantennijärjestelmä 3.5 Kaapelointi Antennijärjestelmällä tarkoitetaan antenniverkosta, mahdollisista vahvistimista ja antenneista muodostunutta kokonaisuutta, jota käytetään viestinnän välittämiseen joukkoviestintäverkon ja huoneistossa sijaitsevien päätelaitteiden välillä. Määritelmä kattaa sekä yhteisantennijärjestelmät että vain yhden huoneiston antennijärjestelmät. Yhteisantennijärjestelmällä tarkoitetaan vähintään kaksi asuinhuoneistoa käsittävän kiinteistön, toimitilakiinteistön tai julkisen kiinteistön antennijärjestelmää, joka koostuu yhteisantenniverkosta (ks. luku 3.3), päävahvistimesta ja mahdollisista antenneista ja, jota käytetään viestinnän välittämiseen joukkoviestintäverkon ja kiinteistössä sijaitsevien päätelaitteiden välillä. Antennijärjestelmä on erotettu antenniverkosta siitä syystä, että kaapelitelevisioverkkoja koskevissa kansainvälisissä standardeissa kaapelitelevisioverkko jatkuu yleisestä verkosta kiinteistön sisään, käyttäjän antennirasiaan asti. Suomessa yleinen viestintäverkko ja sisäverkko on kuitenkin vakiintuneesti eriytetty toisistaan (ks. luku 5). Kaapelointi tarkoittaa sisäverkoissa käytettävien kaapeleiden (optiset kaapelit, parikaapelit ja koaksiaalikaapelit), kytkentäkaapeleiden, liittämistarvikkeiden sekä muiden passiivisten komponenttien, kuten passiivisten jatkosten, jaottimien ja haaroittimien, muodostamaa kokonaisuutta. Kaapelointi on osa sisäverkon perusinfrastruktuuria, johon kuuluvat lisäksi laitetilat, johtotiet ja liitäntäpisteet. 3.6 Pysyvä siirtotie Pysyvä siirtotie on yleiskaapelointijärjestelmää koskeva määritelmä, jolla tarkoitetaan yleiskaapelointijärjestelmän jakamoiden tai jakamon ja tietoliikennerasian välistä parikaapelilla tai optisella kuidulla toteutettua yhteyttä, joka on päätetty liittimin molemmista päistä. Toisin sanoen yleiskaapelointijärjestelmän kaapelointiin (ks. luku 3.5) sisältyy useita pysyviä siirtoteitä. Toimitilakiinteistön kerroskaapeloinnissa pysyvään siirtotiehen voi sisältyä myös keskityskohta. Pysyvän siirtotien testausrajapinta on testauskaapelissa juuri ennen testauskaapelin ja pysyvän siirtotien päättämiskohdan välistä liitosta siten, että tämä liitos kuuluu pysyvään siirtotiehen, mutta muu osa testauskaapelia ei kuulu. 3.7 Runkokaapelointi Runkokaapeloinnilla tarkoitetaan yleisnimitystä kaapeloinnille talojakamon ja koti- tai kerrosjakamon väliselle osuudelle. Runkokaapelointi voi koostua nousukaapeloinnista ja aluekaapeloinnista tai vain toisesta näistä. Termiä
16 MPS (111) runkokaapelointi käytetään määräyksessä niissä tilanteissa, joissa asetettava vaatimus koskee yhtäläisesti sekä nousu- että aluekaapelointia. Omakotitaloissa, jos talo ei ole osa usean omakotitalon yhteistä sisäverkkoa, ei pääsääntöisesti ole runkokaapelointia, koska omakotitaloissa kotijakamo ja talojakamo ovat useimmiten sama asia. 3.8 Aluekaapelointi Aluekaapeloinnilla tarkoitettaan sisäverkon kaapelointia, joka yhdistää alijakamon (ks. luku 3.15) talojakamoon (ks. luku 3.14) tai toiseen alijakamoon. 3.9 Nousukaapelointi Nousukaapeloinnilla tarkoitetaan sisäverkon kaapelointia, joka yhdistää kotijakamon (ks. luku 3.16) tai kerrosjakamon (ks. luku 3.17) alijakamoon (ks. luku 3.15) tai tällaisen puuttuessa suoraan talojakamoon Kotikaapelointi Kotikaapelointi tarkoittaa sisäverkon kaapelointia, joka yhdistää asuinhuoneiston sisäiset tietoliikennerasiat, antennirasiat tai muut liitäntärasiat (kuten audiovisuaaliset liitynnät) kotijakamoon (ks. luku 3.16). Kotikaapelointi siis sijaitsee kunkin asuinhuoneiston sisällä Kerroskaapelointi Kerroskaapelointi tarkoittaa sisäverkon kaapelointia, joka yhdistää toimitilahuoneiston tai -kiinteistön tai julkisen kiinteistön sisäiset tietoliikennerasiat, antennirasiat tai muut liitäntärasiat (kuten audiovisuaaliset liitynnät) kerrosjakamoon (ks. luku 3.17). Kerroskaapelointi siis sijaitsee toimitilahuoneiston (vrt. kotikaapelointi, luku 3.10), toimitilakiinteistön tai julkisen kiinteistön sisällä Liityntäkaapeli eli talokaapeli 3.13 Telekaapeli Liityntäkaapelilla tarkoitetaan kiinteistöön tulevaa yleisen kiinteän viestintäverkon kaapelia. Liityntäkaapelista käytetään yleisesti myös nimitystä talokaapeli. Tämä kaapeli yhdistää sisäverkon yleiseen eli teleyrityksen kiinteään viestintäverkkoon kuten kiinteään puhelinverkkoon tai kaapelitelevisioverkkoon. Liityntäkaapelit sisältävät kiinteistöön asennettavien yleisten viestintäverkkojen liittymien tarvitsemat johtimet ja/tai valokuidut. Määräyksen mukaan telekaapelilla tarkoitetaan SFS-standardien mukaista maa- ja kanava-asennukseen tarkoitettua parirakenteista telekaapelia. Tällaisista ulkoverkon moniparisista telekaapeleista on olemassa neljä stan-
17 MPS (111) 3.14 Talojakamo dardia SFS 5012 [2], SFS 5013 [3], SFS 5740 [4], SFS 5741 [5] ja SFS 5739 [6]. Kaikilla edellä mainituilla kaapeleilla on samat sähköiset ja siirtotekniset suorituskykyvaatimukset. SFS 5012:n mukainen kaapeli on ehdottomasti yleisin ulkokaapelityyppi ja sopii ylivoimaisesti suurimpaan osaan tapauksia. Rakennusten sisällä on kuitenkin syytä käyttää standardin SFS 5739 mukaisia sisäkaapeleita. SFS 5013:n mukainen kaapeli voi olla tarpeen vaikeissa maa-asennusolosuhteissa (esim. kivikkoa). SFS 5741:n mukainen kaapeli on kuiva (ei vaseliinitäytettä) vaihtoehto VMOHBU-TL:lle. Sopii, kun veden tunkeutumisen riski on hyvin pieni (hiekkamaa). SFS 5740:n mukainen kaapeli on ilmakaapeli, eikä sen käyttöä suositella. Talojakamolla tarkoitetaan kiinteistön laitetilaa, jossa yleinen viestintäverkko ja sisäverkko liitetään yhteen. Talojakamo sisältää mm. kytkentäpaneelit, kiinteistön tähtipisteen sekä sisäverkon liittämiseen ja käyttämiseen tarvittavat laitteet. Jos kiinteistössä on alijakamoita eli toisiotalojakamoita, varsinaisesta talojakamosta käytetään joskus nimitystä ensiötalojakamo. Talojakamo voi fyysisesti olla huone, komero, kaappi tai niitä vastaava muu tila, kunhan se täyttää sille tässä määräyksessä asetetut vaatimukset. Omakotitaloissa, jos talo ei ole osa usean omakotitalon yhteistä kaapelointia eli samaa sisäverkkoa, talojakamo ja kotijakamo (ks. luku 3.16) ovat käytännössä useimmiten sama asia, koska teleyrityksen liityntäkaapeli ja kotikaapelointi kohtaavat tässä samassa tilassa Alijakamo eli toisiotalojakamo Alijakamolla eli toisiotalojakamolla tarkoitetaan tässä määräyksessä laitetilaa, johon on päätetty talo- tai alijakamosta tuleva aluekaapelointi sekä koti- tai kerrosjakamosta tuleva nousukaapelointi. Esimerkiksi yleiskaapelointijärjestelmän parikaapeloinnit päätetään alijakamossa kytkentäpaneeleihin ja optiset kaapeloinnit taas voidaan jatkaa suoraan nousukaapelointiin. Kaikissa sisäverkoissa ei tarvita, eikä ole alijakamoita. Esimerkiksi rivitalokiinteistöissä ei tyypillisesti ole alijakamoita. Toisaalta taas kerrostalokiinteistöissä alijakamoita tarvitaan usein yleiskaapelointijärjestelmän parikaapelointien suorituskykyvaatimusten täyttämiseksi (käytännössä kaapelointipituuksien vuoksi). Alijakamo sisältää tarvittavat kytkentäpaneelit ja laitteet. Se voi fyysisesti olla huone, komero, kaappi tai niitä vastaava muu tila, kunhan se täyttää sille tässä määräyksessä asetetut vaatimukset. Alijakamoksi ei katsota esimerkiksi runkokaapeloinnin varrella olevia koteloituja ulosottoja tai muita pienimuotoisia kytkentäpaikkoja.
18 MPS (111) 3.16 Kotijakamo Kotijakamolla tarkoitetaan asuinhuoneistoon sijoitettua tilaa (komero, kotelo, rasia tai niitä vastaava muu tila), jossa kotikaapelointi ja nousukaapelointi liitetään yhteen. Kotijakamossa nousukaapelointi päätetään ja sinne sijoitetaan huoneistokohtainen kytkentäpiste, tähtipiste sekä sisäverkon liittämiseen ja käyttämiseen tarvittavat laitteet ja muut rakenteet. Omakotitaloissa, jos talo ei ole osa muiden kiinteistöjen kanssa muodostettua yhteistä sisäverkkoa, kotijakamo ja talojakamo (ks. luku 3.14) ovat käytännössä useimmiten sama asia, koska teleyrityksen liityntäkaapeli ja kotikaapelointi kohtaavat tässä samassa tilassa. Tällöin sisäverkossa ei myöskään ole runkokaapelointia ja jakamoon sovelletaan kotijakamoa koskevia vaatimuksia (ks. luku 23) Kerrosjakamo Kerrosjakamolla tarkoitetaan toimitilahuoneistoon, toimitilakiinteistöön tai julkiseen rakennukseen sijoitettua tilaa (huone, komero, kotelo, rasia tai niitä vastaava muu tila), jossa kerroskaapelointi (ks. luku 3.11) ja nousukaapelointi (ks. luku 3.7) liitetään yhteen. Kerrosjakamossa nousukaapelointi päätetään ja sinne sijoitetaan sisäverkon käyttämiseen tarvittavat laitteet ja rakenteet, kuten kytkentäpaneelit tai tähtipiste. Kerrosjakamoiden rakentamista käsitellään tarkemmin luvuissa 4 ja Kytkentäpaikka 3.19 Tähtipiste Kytkentäpaikalla tarkoitetaan yleiskaapelointijärjestelmän rakennekokonaisuutta, jossa päätteeseen, kytkentäpaneeliin tai kytkentärimaan päätettyjen kaapelien johtimia tai valokuituja voidaan kytkeä toisiin johtimiin tai valokuituihin. Esimerkiksi mikä tahansa jakamo on myös kytkentäpaikka, jos siellä tehdään yleiskaapelointijärjestelmän rakenteellisia kytkentöjä. Kaikki kytkentäpaikat, kuten runkokaapeloinnin varrella oleva koteloitu ulosotto, eivät kuitenkaan ole jakamoita. Tähtipisteellä tarkoitetaan antenniverkon kohtaa, jossa verkko jaetaan tai haaroitetaan meneväksi useaan huoneistoon tai huoneiston sisällä useaan antennirasiaan. Tämän määräyksen mukaisesti toteutetussa yhteisantenniverkossa on tyypillisesti yksi tai useampi kiinteistön tähtipiste ja huoneistojen tähtipisteet. Huoneiston tähtipiste on kohta, johon huoneiston antennirasiat on kaapeloitu kukin omalla kaapelillaan ja jossa huoneisto liittyy runkokaapelointiin. Asuinhuoneiston tähtipiste siis sijaitsee kotijakamossa. Kiinteistön tähtipiste taas on kohta, jossa huoneistokohtaiset runkokaapeloinnit liittyvät teleyrityksen verkkoon. Kiinteistön tähtipiste sijaitsee yleensä talojakamossa ja se koostuu aktiivisista ja passiivisista rakenneosista, sähköliitännästä sekä maadoitus- ja potentiaalintasauskiskosta. Tähtipiste
19 MPS (111) voi kuitenkin sijaita myös varsinaisten jakamoiden ulkopuolella eli kaikkia tähtipisteitä varten ei ole välttämätöntä rakentaa omaa jakamoa Uudistaminen Uudistamisella tarkoitetaan tässä määräyksessä kokonaan uuden sisäverkon (esim. uuden yhteisantenniverkon ja/tai yleiskaapelointijärjestelmän) rakentamista olemassa olevan sisäverkon rinnalle tai tilalle. Tällainen myös vanhoihin kiinteistöihin rakennettava uusi verkko rakennetaan kokonaan tämän määräyksen mukaisesti. Rinnalle rakentaminen tarkoittaa sitä, että vanha sisäverkko jätetään toiminnallisesti vielä käyttöön. Tilalle rakentaminen taas tarkoittaa sitä, että vanhaa sisäverkkoa ei jätetä enää käytettäväksi. Esimerkiksi olemassa olevan kiinteistön ketjutetun yhteisantenniverkon korvaaminen täysin uudella tähtimäisellä yhteisantenniverkolla, joka täyttää tämän määräyksen vaatimukset, on sisäverkon uudistamista. Myös uuden yleiskaapelointijärjestelmän rakentaminen vanhan puhelinsisäjohtoverkon rinnalle tai sen tilalle (puhelinsisäjohtoverkon poistuessa käytöstä) on sisäverkon uudistamista Kunnostaminen Kunnostamisella tarkoitetaan tässä määräyksessä olemassa olevan sisäverkon tai sen osan laadun parantamista. Kunnostamista tehdään käytännössä vaihtamalla verkon rakenneosia esimerkiksi suorituskyvyltään parempiin rakenneosiin tai muuttamalla verkon rakennetta nykyaikaisemmaksi. Kunnostamisen määritelmä kattaa myös verkossa tehtävän viankorjauksen, joka voi edellyttää mm. osittaista kaapeloinnin uusintaa tai antennirasioiden vaihtamista. Siten kunnostamisella ei tarkoiteta vain ennalta suunniteltuja laajempia verkon laadun parannushankkeita. Kunnostettaessa sisäverkkoa uudet rakenneosat kuten kaapeloinnit ja antennit on tehtävä lähtökohtaisesti kokonaisuudessaan tämän määräyksen mukaisesti riippumatta muun jäljelle jäävän verkon tasosta. Esimerkiksi kun vanhan antennin tai kotijakamon tilalle ollaan asentamassa uutta, komponentit on valittava ja asennus on tehtävä tämän määräyksen mukaisesti. Toisena esimerkkinä voidaan mainita kierrettävien liittimien kielto (ks. luku 26), joka koskee siis myös antenniverkossa tehtäviä korjauksia. Viankorjaustilanteissa uuden määräyksen mukaisten komponenttien käyttö ei kuitenkaan aina ole teknisesti mahdollista esimerkiksi sisäverkon optisessa kaapeloinnissa käytettyjen vanhanmallisten liittimien vuoksi. Tällöin on mahdollista käyttää korjattavan verkon kanssa yhteensopivia komponentteja, vaikka ne olisivatkin tämän määräyksen vastaisia. On kuitenkin tärkeää muistaa, että myös vian korjaamisessa tulee käyttää aina määräyksen mukaisia tarvikkeita ja komponentteja, mikäli se on teknisesti mahdollista. Mahdollisuus poiketa määräyksen asettamista vaatimuksista viankorjauksen yhteydessä on tarkoitettu poikkeussäännöksi, jota tulkitaan tiukasti. Poikkeuksia, joissa korjaustyö voidaan tehdä korjattavan verkon ta-
20 MPS (111) solla, ovat jo edellä mainitut kuituliittimet ja yksittäisen katkenneen kaapelin jatkaminen korjausjatkoksella. Sisäverkon omistaja päättää sen, missä laajuudessa ja miltä osin verkkoa kunnostetaan. Määräys ei siten velvoita koko olemassa olevan verkon kunnostamiseen. Esimerkiksi antenniverkkoa ei ole välttämätöntä muuttaa tähtiverkoksi, kunhan 13 :n vaatimukset verkon ja järjestelmän suorituskyvystä täyttyvät siltä osin verkkoa on kunnostettu. Kun kyse on viankorjauksesta, myöskään näitä 13 :n suorituskykyvaatimuksia ei voida aina saavuttaa, joten niiden täyttymistä ja mittaamista ei vaadita Teleurakoitsija Teleurakoitsijalla tarkoitetaan tässä määräyksessä luonnollista henkilöä tai oikeushenkilöä, joka rakentaa tai asentaa sisäverkon tai ylläpitää sitä. Antenniverkon ja -järjestelmän urakointiin erikoistuneista teleurakoitsijoista käytetään yleisesti myös nimitystä antenniurakoitsija. Teleurakointi oli aiemmin valtuutusta edellyttävää ja sittemmin ilmoituksenvaraista toimintaa, kunnes ilmoitusvelvollisuus alkaen päättyi (ks. OSA C luku 1.4). Teleurakoitsija on määritelty tähän määräykseen, koska määritelmä on poistunut lainsäädännöstä. Teleurakoitsijan määritelmä sisältyi tietoyhteiskuntakaaren myötä kumottuun sähköisen viestinnän tietosuojalain 5 :n 18-kohtaan (516/2004). Teleurakoitsijan määritelmää ei katsottu tarpeelliseksi enää sisällyttää tietoyhteiskuntakaareen, sillä käsite on lainsäätäjän mukaan vakiintunut. Sisäverkkojen suunnittelu sekä rakentamis- ja ylläpitotyöt eli teleurakointi edellyttää erityistä asiantuntijuutta. n näkemyksen mukaan kaikissa sisäverkkotöissä tulisikin käyttää asiansa osaavaa ja paikalliset olosuhteet tuntevaa tele- tai antenniurakoitsijaa, jotta työt tulisi suoritettua laadukkaasti ja ammattimaisesti (ks. OSA C luku 1.4). Luku 2 Rakenne Tässä määräyksen luvussa annetaan sisäverkkojen rakennetta koskevat velvoitteet. 4 4 Sisäverkkojen rakenne Tässä pykälässä määrätään yleisesti kaikkien erilaisten sisäverkkojen rakenteesta kaikissa erilaisissa kiinteistöissä. Pykälässä annetaan lähtökohtaiset perusvaatimukset sisäverkon kaapelointien rakenteelle ja kiinteistöön sijoitettaville laitetiloille, joiden väliin kaapeloinnit eli verkon fyysinen rakenne muodostuu. Pykälän vaatimukset ovat perusteltuja, jotta sisäverkoista muodostuu rakenteellisesti määräyksen tarkoitusta (ks. luku 1) tukevia. Määräys esimerkiksi edellyttää, että jokaiseen kiinteistöön asennetaan talojakamo, mikä
21 MPS (111) tukee sitä, että kiinteistöön muodostuu yksi selkeä paikka, jossa liityntä teleyrityksen yleiseen verkkoon tapahtuu. Soveltaminen: kaapeloinnit Asuinkiinteistöjen sisäverkkojen kaapelointien rakenteen on lähtökohtaisesti muodostettava jokaisen jakamon suhteen tähtiverkko. Tämä tarkoittaa, että jakamojen väliset kaapeloinnit sekä jakamojen ja liitäntärasioiden väliset kaapeloinnit suunnitellaan ja toteutetaan siten, että ne muodostavat fyysisesti tähtimäisen rakenteen. Asuinkiinteistöjen yleiskaapelointijärjestelmien rakenteesta annetaan tarkempia vaatimuksia määräyksen 6 :ssä (ks. luku 6) ja antenniverkon rakenteesta taas määräyksen 7 :ssä (ks. luku 7). Toimitilakiinteistöjen ja julkisten kiinteistöjen rakenne edellytetään lähtökohtaisesti suunniteltavan ja toteutettavan siten, että rakenne palvelee verkon käyttötarkoitusta ja ennakoitavissa olevia laajennus- ja sovellustarpeita. Tämä tarkoittaa sitä, että näissä kiinteistössä sisäverkkojen kaapeloinnit on mietittävä kiinteistön käyttäjän tarpeita mahdollisimman hyvin vastaaviksi. On kuitenkin hyvä huomata, että toimitilakiinteistöjen ja julkisten kiinteistöjen yhteisantenniverkon rakenteesta annetaan kuitenkin tarkempia vaatimuksia määräyksen 7 :ssä (ks. luku 7). Edellisten lisäksi on myös hyvä huomata, että sisäverkkojen rakenteelliseen kokonaisuuteen liittyy oleellisesti määräyksen 25 (ks. luku 25), jossa määrätään mm. kaapelireittien mitoituksesta. Soveltaminen: jakamot eli laitetilat Kaikkiin kiinteistöihin asennetaan talojakamo (ks. luku 3.14). Mikäli suunnittelussa katsotaan tarpeelliseksi, kiinteistöön asennetaan lisäksi tarpeellinen määrä ali- ja kerrosjakamoita (ks. luvut 3.15 ja 3.17). Esimerkiksi jos kerrostalokiinteistö koostuu useasta eri rakennuksesta, siihen rakennukseen, jossa liitytään teleyrityksen yleiseen verkkoon, asennetaan talojakamo ja muihin rakennuksiin rakennuskohtaiset alijakamot. Alijakamojen tarpeellisuuteen, määrään ja sijoitteluun vaikuttavat määräyksen luvun 4 vaatimukset sisäverkkojen suorituskyvystä. Yleiskaapelointijärjestelmässä nimittäin parikaapeloinnin suorituskyky vaatimukset asettavat rajoitteita kaapelointien pituudelle vaikkapa mainittujen kerrostalojen tapauksessa, jolloin kiinteistöön tarvitaan alijakamoja. Toimitilakiinteistöihin ja -huoneistoihin sekä julkisiin kiinteistöihin suunnitellaan ja asennetaan tarpeellinen määrä kerrosjakamoja (ks. luku 3.17). Kerrosjakamojen määrään vaikuttaa käytännössä se, millainen sisäverkon kaapelointien rakenne tulee olemaan ja esimerkiksi se, millainen kohde kiinteistö rakenteeltaan on. Vaikkapa kauppakeskuksissa, kerrosjakamoita tarvitaan ainakin jokaisessa liikehuoneistossa, kun taas esimerkiksi virastoissa huonekerroskohtainen kerrosjakamorakenne voi olla riittävä. Tarve on kuitenkin arvioitava aina kohdekohtaisesti ja voi olla myös tilanteita, joissa kerrosjakamoita ei tarvita.
KIINTEISTÖJEN TIETOLIIKENNERATKAISUJA
TAMPEREEN AMMATTIKORKEAKOULU Tietotekniikan koulutusohjelma Tietoliikennetekniikka Opinnäytetyö KIINTEISTÖJEN TIETOLIIKENNERATKAISUJA Työn ohjaaja: Yliopettaja Mauri Inha Tampere 12/2010 ii TAMPEREEN AMMATTIKORKEAKOULU